Vita:Második Orbán-kormány

message: Szerintem érdemes lesz majd valahogy listázni az államtitkárokat (a parlamentieket és a közig. államtitkárokat nem). Bár hivatalosan nem tagjai a kormánynak, de a pontos szakterületeket ők fogják vinni. Egy külön szakaszt megérdemelnének. Cassandro  Ħelyi vita 2010. május 4., 17:37 (CEST)

message: Ha az államtitkárokra gondolt, akkor érdemes lenne jelezni, hogy az a negyedik szint. – Petej vita 2010. május 30., 14:25 (CEST)
thread_title:  Négyszintű? 

message: Én úgy tudom, hogy a 2. Orbán-kormány a valaha legkisebb létszámú kabinet Magyarország történetében, nemcsak a rendszerváltás óta. A Batthyány-kormány azt hiszem plusz egy fővel rendelkezett Orbánéhoz képest. – Norden vita 2010. június 8., 19:52 (CEST)
thread_title:  Miniszterek létszáma 

message: Azt mondja: "A korábbi alkotmányhoz képest kihagyásra került a szexuális irányultság alapján való hátrányos megkülönböztetés tilalma." - Ez tévedés. NEVESÍTVE a korábbi alkotmányban sem szerepelt, ellenben az "egyéb helyzetre tekintettel" kitételbe az AB joggyakorlata eddig is beleértette ezt. Nevesítve az egyenlő bánásmódról szóló 2003-as törvényben szerepelt eddig is és most is.
thread_title:  Tévedés 

message: Előre jelzem, hogy alább olyan észrevételeket teszek, amiket további megfontolásra ajánlok bármely politikai vonatkozású cikknél - és ezeket igyekszem majd ebben szócikkben is érvényesíteni.
Azt nem értem, hogy miért nem voltak eddig a cikk írói figyelemmel arra, hogy elkülönítsék egymástól az objektív tényeket és az azokra rakodó politikai véleménynyilvánítás elemeit. Azt természetesen értem, hogy sokaknak nem tetszik a kormány tevékenysége, de azt már kevésbé, hogy egy enciklopédia oldalain hogy "nem kerültek eddig szétszálazásra" a tények és vélemények...
Kedvenc példám az új Alkotmányt részletező szakaszban a Makovecz-féle Magyar Művészeti Akadémia mellé odabiggyesztett Széchenyi Irodalmi és Művészeti Akadémiának az ügye. Szerintem annak semmi keresnivalója sincs egy lajstromszerű felsorolásnál, hogy milyen hatást váltott ki az adott változás/intézkedés. Annak maximum (az egyébként lejjebb szereplő szakaszban) a Kritikákban van helye.
Ugyanígy számomra az is felfoghatatlan, hogy egy kormány tevékenységét a hvg.hu cikkeiből kell rekonstruálni. Nem a kritikákat, hanem a tevékenységét. Mert ebben a cikkben ez történik. Hogy miért tekintik a szerzők hiteles helynek mondjuk a stop.hu-t az NMHH elnökének rendeletalkotási jogáról, arról meg kár lenne külön filológiai vitát nyitni.
Szerintem az, aki nem hajlandó mérlegelni egy cikk megírásakor, hogy mi a tény és mi az ő saját előfeltevéséből származó értékítélet, az ne fogjon hozzá politikai cikkek fabrikálásához. Lehet, hogy "laptörténetileg" így alakult, el tudom fogadni, de ez egy rendkívül rossz gyakorlat (csak zárójelben jelzem, hogy a Második Gyurcsány-kormányról szóló szócikkben a hivatkozási alap a Népszabadság - és ugyancsak nem a "véleményrovatban".)
Elnézést a szószátyárságért, örömmel várom az ellenvéleményeket. Én magam ennek szellemében igyekszem ezt és az összes többi cikket építeni a jövőben.
Tor vita 2011. október 5., 23:19 (CEST)
thread_title:  Tevékenysége 

message: Miért kell a pozíciókat korábban betöltő miniszterek nevét dőlt betűvel írni?
thread_title: Dőlt betű

message: "a magánszemélyek kommunális adója adótárgyanként 12000 Ft-ról 17000 Ft-ra emelhető" - nem javítja a költségvetést, az települési önkormányzatoknak biztosít lehetőséget
"32 ezer fő elbocsátása a közszférából" - nem tudom, honnan az adat, a választások után beharangozták, jó, ha 7 ezret elbocsátottak (elég baj) - ha már HVG az etalon: 
* 2011 okt. 3 : http://hvg.hu/gazdasag/20111003_kozszfera_leepites_2012koltsegvetes
* 2012 jan. 21 : http://hvg.hu/gazdasag/20120111_kozszfera_kirugasok_6300
"3000 milliárd Ft Magán Nyugdíjpénztári megtakarítás felhasználása egyenleg javításhoz" - tényleg nem tudom, honnan jönnek ezek az adatok: a tényadat 530 milliárd -> http://www.akk.hu/object.6D80B689-D571-454B-9B05-54C3050E82C1.ivy
Át kék nézni mindent :( --The.kobold vita 2014. szeptember 9., 19:28 (CEST)
thread_title:  [[Második Orbán-kormány#Egyenlegjavító (megszorító) intézkedések|Egyenlegjavító (megszorító) intézkedések]] 

message: ... (személyi jövedelemadó alapját képező, de egyéb köztehertől mentes jövedelem).[43] Ezek a lépések lényegében a magánnyugdíjrendszer államosításával egyenértékűek.Index: Államosítják a nyugdíjrendszertHVG: Csak személyes nyilatkozattal maradhatunk nyugdíjpénztári tagok A 2011. február 1-jei ...-ből kivettem az államosításra vonatkozó mondatot,mert az azt jelentené, az állam felügyelete alatt működik tovább a magánnyugdíjrendszer, ami ugye nem igaz. --The.kobold vita 2014. szeptember 9., 19:28 (CEST)
thread_title:  Nyugdíjpénztári átalakítás 

message: "* A korábbi alkotmányhoz hasonlóan továbbra sem nevesíti a szexuális irányultság alapján való hátrányos megkülönböztetés tilalmát." - kivéve, nem változás. --The.kobold vita 2015. február 15., 19:27 (CET)
thread_title:  Az új alaptörvény által hozott változások 

message: Például a "tevékenysége" részben egyoldalú propaganda-kijelentésekkel van tele.
thread_title:  Sajnos sok benne a propaganda